Sodba Sodišča (drugi senat) z dne 3. julija 2025 (predlog za sprejetje predhodne odločbe Administratīvā apgabaltiesa - Latvija) – « TOODE » SIA/Valsts ieņēmumu dienests
(Zadeva C-653/231, TOODE)
(Predhodno odločanje – Državne pomoči – Člen 107(1) PDEU – Shema pomoči, ki jo je odobrila Evropska komisija – Podpora gospodarstvu zaradi pandemije covida-19 – Zavrnitev odobritve pomoči s strani pristojnega organa – Pravno sredstvo, s katerim se predlaga, naj sodišče, ki odloča o zadevi, odredi sprejetje ugoditvenega upravnega akta ex nunc – Iztek roka za odobritev pomoči med sodnim postopkom – Datum, na katerega se pomoč šteje za dodeljeno – Člen 47 Listine Evropske unije o temeljnih pravicah – Pravica do učinkovitega pravnega sredstva – Uredba (EU) 2015/1589 – Člen 1 – Obstoječa pomoč)
Jezik postopka: latvijščina
Predložitveno sodišče
Administratīvā apgabaltiesa
Stranki v postopku v glavni stvari
Tožeča stranka: « TOODE » SIA
Tožena stranka: Valsts ieņēmumu dienests
Izrek
Člen 107(1) PDEU in člen 47, prvi odstavek, Listine Evropske unije o temeljnih pravicah
je treba razlagati tako, da
nasprotujeta razlagi nacionalne ureditve, katere učinek je, da posamične pomoči, zajete z nacionalno shemo pomoči, ki jo je odobrila Evropska komisija, ni mogoče šteti za „dodeljeno“ v smislu te določbe Pogodbe DEU na datum, na katerega pristojni organ posamezniku, ki je zanjo zaprosil v roku, določenem za njeno odobritev, neutemeljeno zavrne pravico do pomoči, kadar je nezakonitost te zavrnitve ugotovljena s sodno odločbo po izteku tega roka.
Člen 1(b)(ii) Uredbe Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 [PDEU]
je treba razlagati tako, da
je treba za „veljavno [obstoječo] pomoč“ v smislu te določbe opredeliti posamično pomoč, za katero se šteje, da je bila dodeljena na datum, na katerega jo je pristojni organ neutemeljeno zavrnil posamezniku, ki je zanjo zaprosil v roku, določenem za njeno odobritev, ampak je bila temu posamezniku izplačana ob izvršitvi ugoditvenega upravnega akta, sprejetega na podlagi odredbe iz sodne odločbe, v kateri je ugotovljena nezakonitost zavrnitve po izteku tega roka.
____________
1 UL C, C/2024/630.